6. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δια/Οικ. /7826 της 3/18 Αυγ. 1973  (ΦΕΚ Β΄ 985)  Περί καθορισμού προϋποθέσεων και κριτηρίων κατά γενικάς κατηγορίας, ως και της διαδικασίας υπαγωγής των δεομένων κοινωνικής προστασίας εις τα εφαρμοζόμενα εκάστοτε προγράμματα προστασίας οικονομικώς αδυνάτων. Έχοντες υπ΄ όψει: α)Το Ν.Δ. 57/19-7-73 «περί λήψεως μέτρων κοινωνικής προστασίας οικονομικώς αδυνάτων και καταργήσεως των διεπουσών τον θεσμόν της απορίας διατάξεων». β)Το Ν.Δ. 4017/59 (τόμ. 35Α σελ. 467). γ)Το Ν.Δ. 105/69 (τόμ. 8 σελ. 106,61), αποφασίζομεν: Καθορίζομεν ως ακολούθως τας προϋποθέσεις, τα κριτήρια κατά γενικάς κατηγορίας και την τηρητέαν διαδικασίαν υπαγωγής εις τα δυνάμει των διατάξεων του σχετικού (α) εφαρμοζόμενα προγράμματα παροχής κοινωνικής προστασίας εις οικονομικώς αδυνάτους. Α΄.Γενικαί Προϋποθέσεις και Κριτήρια. 1.Δια την, δυνάμει των διατάξεων του σχετικού (α), παροχήν κοινωνικής προστασίας και υπαγωγήν εις τα κατ΄ ιδίαν σχετικά προγράμματα δέον να συντρέχουν, υπέρ των δυναμένων να τύχουν ταύτης, αι εξής προϋποθέσεις, πέραν των υπό των κατ΄ ιδίαν προγραμματικών αποφάσεων οριζομένων ειδικών τοιούτων: α)Να είναι Έλλην πολίτης η εκ των κατηγοριών ατόμων η ομάδων ομογενών διαμενόντων εν Ελλάδι η μονίμως εγκατεστημένων εν τη Ελληνική Επικράτεια αλλοδαπών, υπέρ ων δι΄ εκδιδομένης, κατ΄ εφαρμογήν των διατάξεων του άρθρ. 5 του σχετικού (α) αποφάσεως ημών, επεκτείνεται η παρεχόμενη δια των εφαρμοζομένων σχετικών προγραμμάτων κοινωνική προστασία, η να είναι αλλοδαπός εκ των υπηκόων κρατών, υπέρ ων έχει αναληφθή διεθνώς υποχρέωσις βάσει του σχετικού (β) προς παροχήν της εις το οικείον πρόγραμμα αναφερομένης κοινωνικής προστασίας. β)Να είναι μόνιμος κάτοικος εν Ελλάδι και δη της περιφερείας υπέρ των κατοίκων της οποίας εφαρμόζεται το συγκεκριμένον πρόγραμμα κοινωνικής προστασίας.  Σελ. 62,04 Τεύχος 504-Σελ. 118 γ)Να υφίσταται υπέρ του αξιούντος την παροχήν της κοινωνικής προστασίας μία τουλάχιστον των κάτωθι περιπτώσεων. 1)Να τελή εις κατάστασιν ενδείας. Ως τελούντες εις κατάστασιν ενδείας θεωρούνται οι στερούμενοι εξ οιασδήποτε πηγής πόρων δυναμένων να καλύψουν τας βασικάς βιοτικάς αυτών ανάγκας. 2)Να ευρίσκεται εις μειωμένην κοινωνικήν, σωματικήν η διανοητικήν κατάστασιν, ως αναπηρίαι πάσης φύσεως, γήρας κλπ. 3)Να περιήλθε προσωρινώς η μονίμως εις κατάστασιν ανάγκης συνεπεία ασθενείας, θεομηνίας η άλλου απροβλέπτου συμβάντος. 2.Η εις τας ως άνω περιπτώσεις, δυναμένη να παρασχεθή δια της οικείας πραγματικής αποφάσεως κοινωνική προστασία, θα τελή, συμφώνως τη παρ. 2 του άρθρ. 1 του σχετικού (α) υπό την βασικήν προϋπόθεσιν ότι: α)Τα δια της ως είρηται προγραμματικής αποφάσεως προστατευόμενα πρόσωπα στερούνται ασφαλιστικής καλύψεως της δια ταύτης καλυπτομένης ανάγκης, μέσω Ασφαλιστικού τινός Οργανισμού κυρίας η επικουρικής ασφαλίσεως η αλληλοβοηθητικού Σωματείου. β)Υφίσταται αποδεδειγμένως αδυναμία καλύψεως της συγκεκριμένης ανάγκης δι΄ ιδίων μέσων τούτου η και των μελών της οικογενείας του. Η επάρκεια η αδυναμία της δι΄ ιδίων μέσων καλύψεως της ανάγκης θα κρίνηται βάσει της εισοδηματικής και περιουσιακής καταστάσεως των αξιούντων την παροχήν της κοινωνικής προστασίας και των μελών της οικογενείας των. Επί περιπτώσεων ιατροφαρμακευτικής και νοσηλευτικής περιθάλψεως δικαιούται δωρεάν τοιαύτης, κατά τας διατάξεις του άρθρ. 6 του σχετικού (α) και παν άτομον, εφ΄ όσον η καταβολή της δαπάνης περιθάλψεως, δια την συγκεκριμένην περίπτωσιν ασθενείας, θα περιήγαγε τούτο και τα μέλη της οικογενείας του εις αδυναμίαν καλύψεως των βασικών βιοτικών αυτών αναγκών. Εάν κατά την κρίσιν του κατά το άρθρ. 2 παρ. 1 του σχετικού (α) οργάνου, υφίσταται μερική αδυναμία καλύψεως της ως άνω δαπάνης, θα ορίζηται, δι΄ αποφάσεως τούτου, ποσοστόν συμμετοχής του περιθαλπομένου εις την ως είρηται δαπάνην.    35.Β.αα.6 Περίθαλψη απόρων και ανασφάλιστων    3.Το περιεχόμενον, η έκτασις και ο χρόνος παροχής της κατά τας διατάξεις του σχετικού (α) προβλεπομένης κοινωνικής προστασίας θα καθωρίζωνται δια του εφαρμοζομένου εκάστοτε κοινωνικού προγράμματος αναλόγως των προς τούτο διατιθεμένων οικονομικών μέσων. Β΄.Τηρητέα Διαδικασία Παροχής Κοινωνικής Προστασίας. 1.Δια την μέσω του εφαρμοζομένου οικείου προγράμματος παροχήν της δυνάμει των διατάξεων του σχετικού (α) κοινωνικής προστασίας θα τηρήται, επιφυλασσομένων των διατάξεων της παρ. 4 του άρθρ. 6 και της παρ. 3 του άρθρ. 7 τούτου, η εξής διαδικασία: α)Ο αιτών την υπαγωγήν του εις τι των εφαρμοζομένων ως άνω προγραμμάτων, θα υποβάλη εις την οικείαν Τοπικήν Επιτροπήν Κοινωνικής Προστασίας, περί ης αι διατάξεις του άρθρ. 3 του σχετικού (α) και των εκδιδομένων κατ΄ εφαρμογήν της παρ. 2 τούτου αποφάσεων, αίτησιν υπεύθυνον δήλωσιν, κατά τας διατάξεις του σχετικού (γ) συμπληρών και υποβάλων άμα τα υπό της οικείας προγραμματικής αποφάσεως τυχόν προβλεπόμενα έντυπα περί της οικογενειακής, κοινωνικής, οικονομικής και περιουσιακής καταστάσεως τούτου και των μελών της οικογενείας του. β)Αι ως άνω Επιτροπαί θα προβαίνουν εις την κατ΄ αρχήν εξέτασιν των ούτως υποβαλλομένων αιτημάτων προς διαπίστωσιν και εξακρίβωσιν των δια των αιτήσεων υπευθύνων δηλώσεων δηλουμένων, δυνάμεναι κατ΄ εφαρμογήν των διατάξεων του άρθρ. 10 του σχετικού (α) να ζητούν πάσαν πληροφορίαν η στοιχείον προς εξακρίβωσιν των εν τη δηλώσει αναφερομένων. γ)Εις εξαιρετικάς περιπτώσεις λόγω βαρείας ασθένειας και ελλείψεως συγγενών η εξ άλλης αιτίας αδυναμίας των δεομένων κοινωνικής προστασίας να επιμεληθούν της υποβολής της σχετικής δηλώσεως αι οικείαι Τοπικαί Επιτροπαί δύνανται αυτεπαγγέλτως να επιλαμβάνωνται της περιπτώσεως οσάκις η εκδήλωσις του Κρατικού ενδιαφέροντος κρίνεται ενδεδειγμένη η επιβεβλημένη δια λόγους γενικωτέρου κοινωνικού συμφέροντος. δ)Αι Τοπικαί Επιτροπαί, άμα τω πέρατι της εξετάσεως της οικείας περιπτώσεως, θα διαβιβάζουν μετά επαρκώς ητιολογημένης προτάσεως, λαμβανομένης δια της πλειοψηφίας των παρόντων, τον αφορώντα εις την συγκεκριμένην περίπτωσιν φάκελλον εις την οικείαν Δ/νσιν η Τμήμα Κοινωνικών Υπηρεσιών της Νομαρχίας, παρά τη οποία θα εδρεύη η υπό της παρ. 1 του άρθρ. 2 του σχετικού (α) προβλεπομένη Ειδική Επιτροπή, ήτις και θα επιλαμβάνηται της περαιτέρω εξετάσεως της περιπτώσεως, δυναμένη εάν κρίνη σκόπιμον, να ζητή από τους ενδιαφερομένους η και τας διατάξεις του άρθρ. 10 του σχετικού (α) συμπληρωματικά στοιχεία η και την διενέργειαν κοινωνικής ερεύνης. ε)Βάσει των ούτω συγκεντρουμένων στοιχείων η Νομαρχιακή Επιτροπή, μετ΄ εξέτασιν της περιπτώσεως, θα γνωμοδοτή περί της συνδρομής η μη των προϋποθέσεων παροχής της αιτουμένης κοινωνικής προστασίας, εκδιδομένης εν συνεχεία της σχετικής αποφάσεως του Νομάρχου η του παρ΄ αυτού εξουσιοδοτουμένου οργάνου. ς)Η κατά τ΄ ανωτέρω απόφασις θα εκδίδεται οίκοθεν επό περιπτώσεων εισαγωγής ασθενών εις Νοσηλευτικά Ιδρύματα του άρθρ. 6 παρ. 2 του σχετικού (α), εάν ο δικαιούμενος της δωρεάν νοσηλευτικής περιθάλψεως ασθενής στερήται συγγενών, επί πλέον δε, ως εκ της ασθενείας του, αδυνατή να επιμεληθή της εκδόσεως ταύτης. Η πρωτοβουλία δια την οίκοθεν ενέργειαν της Διοικήσεως δύναται να εκδηλούται, είτε υπό της οικείας Τοπικής Επιτροπής Κοινωνικής Προνοίας, είτε εις κλίμακα Υπηρεσιών της Νομαρχίας δια της παρ΄ αυτή λειτουργούσης Ειδικής Επιτροπής. ζ)Εν περιπτώσει εκτάκτου και επειγούσης ανάγκης απαιτούσης την άμεσον εισαγωγήν εις Νοσηλευτικόν Ίδρυμα της παρ. 2 του άρθρ. 6 του σχετικού (α) ασθενούς, ούτος επικαλούμενος το δικαίωμα της δωρεάν νοσηλείας υποχρεούται να υποβάλη εις το εις ο εισήχθη Νοσηλευτικόν Ίδρυμα την υπό του άρθρ. 2 προβλεπομένην αίτησιν υπεύθυνον δήλωσιν το βραδύτερον μέχρι της εξόδου του. Η αίτησις αύτη, δυναμένη να υποβληθή και υπό των μελών της οικογενείας του, επί περιπτώσεως ασθενών στερουμένων δικαιοπρακτικής ικανότητος θα υποβάλληται υπό των ασκούντων την επ΄ αυτών πατρικήν εξουσίαν η επιμέλειαν. Η ούτως υποβαλλομένη αίτησις, υπεύθυνος δήλωσις θα διαβιβάζεται υπό του Νοσηλευτικού Ιδρύματος εις την Νομαρχίαν της μονίμου κατοικίας του ασθενούς δια την κίνησιν της περαιτέρω διαδικασίας εξετάσεως του αιτήμάτος και έκδοσιν της περί ης το άρθρ. 6 αποφάσεως, βάσει της οποίας θα επέρχεται η απαλλαγή η ο καταλογισμός των δαπανών νοσηλείας. Εάν συντρέχη η περίπτωσις της παρ. 3 του άρθρ. 6 το Νοσηλευτικόν Ίδρυμα δέον οίκοθεν να αιτήται την υπό της οικείας Νομαρχίας εξέτασιν της περιπτώσεως. Γ΄.Συγκρότησις και Λειτουργία Τοπικών Επιτροπών Κοινωνικής Προνοίας. 1.Αι περί ων το Κεφάλ. Β΄ της παρούσης Τοπικαί Επιτροπαί Κοινωνικής Προνοίας θα συνιστώνται, συμφώνως τω άρθρ. 5 του σχετικού (α) παρ΄ εκάστω Δήμω, Κοινότητι η Οικισμώ δι΄ αποφάσεως του οικείου Νομάρχου κατά τρόπον εξυπηρετούντα άπασαν την Περιφέρειαν του Νομού. Αύται θα είναι τριμελείς και θα συγκροτώνται εξ ενός εκκλησιαστικού λειτουργού ως Προέδρου, ενός δημοσίου η δημοτικού η κοινοτικού υπαλ- λήλου εκ των υπηρετούντων εις την εξυπηρετου- μένην υπό της Επιτροπής περιφέρειαν και ενός  ευϋπολήπτου     πολίτου,      μονίμως     διαμένοντος  (Μετά την σελ. 62,04) Σελ. 62,05 Τεύχος 504-Σελ. 119 Περίθαλψη απόρων και ανασφάλιστων 35.Β.αα.6    εις ταύτην απάντων διοριζομένων μετά των αναπληρωτών των, λαμβανομένων εκ της ιδίας κατηγορίας προσώπων, επί διετεί θητεία δυναμένη να ανανεούται δι΄ αποφάσεως του οικείου Νομάρχου, δι΄ ης ωσαύτως θα ορίζεται και η εξυπηρετουμένη παρ΄ εκάστης επιτροπής περιοχή. 2.Εν ελλείψει εκκλησιαστικού λειτουργού η υπαλλήλων εκ των εν τη προηγουμένη παραγράφω αναφερομένων, αι Τοπικαί Επιτροπαί δύνανται να συγκροτώνται εξ ευϋπολήπτων πολιτών διαμενόντων εις την εξυπηρετουμένην δια τούτων περιφέρειαν, του Προέδρου τούτων οριζομένου δια της περί διορισμού αποφάσεως. 3.Αι Επιτροπαί θα συνεδριάζουν κατά τας καθοριζομένας υπό του Προέδρου τούτων ημέρας και ώρας γνωστοποιουμένας εις το κοινόν κατά τον πλέον πρόσφορον κατά την κρίσιν της Επιτροπής τρόπον και τουλάχιστον άπαξ της εβδομάδος επιλαμβανόμεναι το βραδύτερον εντός τριών ημερών της εξετάσεως των υποβαλλομένων υπό των ενδιαφερομένων αιτήσεων. 4.Αι αποφάσεις περί του περιεχομένου των διατυπουμένων προτάσεων θα λαμβάνωνται δια της πλειοψηφίας των παρόντων μελών υπερεχούσης εν περιπτώσει ισοψηφίας της γνώμης του Προέδρου και θα καταχωρίζωνται εις βιβλίον Πρακτικών. 5.Καθήκοντα Γραμματέως θα εκτελή εν εκ των μελών οριζόμενον υπό του Προέδρου. Η παρούσα δημοσιευθήτω δια της Εφημερίδος της Κυβερνήσεως. Η ισχύς ταύτης άρχεται την 19 Ιουλ. 1974.

[Source: greek_legal_code_raptarchis | Tokens: 9263]